**SUSITARIMAS NR. 5 DĖL NEATLIEKAMŲ DARBŲ**

**PRIE SUTARTIES NR. S-1227**

2024- -

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-10-27 Šalys sudarė viešojo pirkimo sutartį Nr. S-1227 (toliau – **Sutartis**), projekte „Valstybinės reikšmės krašto kelio Nr. 144 Jonava–Kėdainiai–Šeduva ruožo nuo 23,95 iki 28,37 km kapitalinis remontas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu remontuojamame kelio ruože, nufrezavus esamą asfaltbetonio sluoksnį nustatyta, kad po asfaltbetonio sluoksniu nėra dolomitinės skaldos pagrindo sluoksnio. Nutarta, kad piketuose: Pk. 269+00 D.P., Pk. 239+20-255+00 D.P. ir Pk. 255+00-269+00 gruntas yra priskiriamas II grupės gruntams, numatytas šio grunto iškasimas ir išvežimas į išlykį, grįžtamosios medžiagos (skaldos) nurodytuose ruožuose nerasta. Taip pat trumpinama salelė sankryžoje Pk. 261+57 D.P. Patikslinus statinio projekto sprendinius bei sąnaudų kiekių žiniaraščius atsirado poreikis atlikti **papildomus** darbus (detalizuoti **Priede Nr. 1**), kurių kaina sudaro 19245,63 Eur;
4. Sutarties vykdymo metu projekto vykdymo priežiūra patikslino statinio techninio ir darbo projekto sprendinius bei sąnaudų kiekių žiniaraščius, dėl ko atsirado poreikis **neatliekamiems** (atsisakomiems) darbams (detalizuoti **Priede Nr. 1**), kurių vertė sudaro 6301,56 Eur (be PVM).

Šalys, remdamosi Sutarties 134, 144 punktu bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. papildomų darbų kaina:
      1. viso papildomų darbų kaina su PVM yra 23287,21 Eur (dvidešimt trys tūkstančiai du šimtai aštuoniasdešimt septyni Eur 21 сt.).
      2. papildomų darbų kaina be PVM yra 19245,63 Eur (devyniolika tūkstančių du šimtai keturiasdešimt penki Eur 63 ct).
      3. 21 proc. PVM yra 4041,58 Eur (keturi tūkstančiai keturiasdešimt vienas Eur 58 ct).
2. Šalys susitaria dėl neatliekamų (atsisakomų) darbų kainos:
   1. neatliekamų (atsisakomų) darbų kaina:
      1. viso neatliekamų (atsisakomų) darbų kaina su PVM 7624,89 Eur (septyni tūkstančiai šeši šimtai dvidešimt keturi Eur 89 сt.).
      2. neatliekamų (atsisakomų) darbų kaina be PVM yra 6301,56 Eur (šeši tūkstančiai trys šimtai vienas Eur 56 ct).
      3. 21 proc. PVM yra 1323,33 Eur (vienas tūkstantis trys šimtai dvidešimt trys Eur 33 ct).
3. Šalys, atsižvelgusios į visus papildomus susitarimus prie Sutarties dėl papildomų ir neatliekamų darbų, susitaria pakeisti Sutarties 12 punkte numatytą priimtą Sutarties sumą ir išdėstyti punktą nauja redakcija:

„12. Tiekėjo pasiūlyme nurodyta preliminari sutarties kaina, nustatyta viešojo pirkimo metu yra:

**7.129.149,90** EUR su PVM (septyni milijonai vienas šimtas dvidešimt devyni tūkstančiai vienas šimtas keturiasdešimt devyni eurai ir 90 ct). Priimtos Sutarties sumos sudėtinės dalys:

**5.891.859,42** (penki milijonai aštuoni šimtai devyniasdešimt vienas tūkstantis aštuoni šimtai penkiasdešimt devyni eurai ir 42 ct.);

21 proc. PVM yra **1.237.290,48** EUR (vienas milijonas du šimtai trisdešimt septyni tūkstančiai du šimtai devyniasdešimt eurų ir 48 ct).

1. Šalys susitaria, kad dėl papildomų darbų nėra suteikiamas papildomas darbų atlikimo terminas.
2. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
3. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
4. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
5. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
6. Susitarimas yra neatskiriama ir sudėtinė Sutarties dalis.
7. Susitarimo priedai:

11.1 Priedas Nr. 1 – Darbų pakeitimas Nr. 4;

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  AB „HISK“ S. Kerbedžio g. 7,  LT-35104 Panevėžys  Juridinio asmens kodas: 147710353  PVM mokėtojo kodas: LT477103515   1. s. LT02 4010 0412 0009 0263   Luminor Bank AS Banko kodas 40100 Tel. (8 45) 502 601  El. paštas info@hisk.lt  AB „HISK“ |